<classify> Rubani Nelson Mabeyo, ambaye ni mtoto wa Mkuu wa Majeshi ya Ulinzi Tanzania CDF Jenerali Venance Mabeyo ambaye alifariki jana, Jumatatu kwenye ajali ya ndege huko Serengeti, alikuwa mwajiriwa mpya wa Shirika la Ndege la Tanzania ATCL. Rubani Mabeyo na rubani mwanafunzi Nelson Orutu walipata ajali kwenye ndege ya kampuni ya Auric Air katika Uwanja wa Ndege wa Seronera na kufariki papo hapo. Kwa mujibu wa Mkurugenzi Mkuu wa ATCL Mhandisi Ladislaus Matindi, rubani huyo alikuwa moja kati ya marubani 16 ambao walioajiriwa hivi karibuni na shirika hilo. Mhandisi Matindi aliongeza kuwa Nelson ilikuwa akahudhurie mafunzo maalumu ya kurusha ndege aina ya bombardier nchini Canada mara baada ya kuripoti kazini rasmi. Captain Nelson Mabeyo alikuwa ni rubani bora aliyeshika nafasi ya pili, na ni moja kati ya marubani tuliokuwa tumewachukua kuwaajiri, aliongeza. Matindi ameongeza kuwa Nelson alitakiwa kuondoka nchini kwenda Canada kwenye mafunzo hayo wiki iliyopita lakini alichelewa kwakuwa ilibidi amalizie mkataba wake na kampuni ya Auric.Tumuombee, alikuwa kijana mdogo na mzuri, aliongeza Matindi.  <topic>: KITAIFA 